Diari Oficial de la Generalitat Valenciana


Sumari del DOGV 4372, del 06-11-2002 (2002/11602)

ACORD de 2 d'octubre de 2002, de la Comissió Territorial de València, relatiu a la modificació núm. 39 del Pla General d'Ordenació Urbana de Cullera.
-----------------------------------------------------------------------------------------------------------------------------------------------------

### Dades del document

Número de DOGV
:   4372

Data del DOGV
:   06-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11996


Data del document
:   02-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cullera
    * pla d'urbanisme

ACORD de 2 d'octubre de 2002, de la Comissió Territorial de València, relatiu a la modificació núm. 39 del Pla General d'Ordenació Urbana de Cullera. [2002/11315]
  
Vist l'expedient remés per l'Ajuntament de Cullera referit a la modificació núm. 39 del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'Acord del Ple de l'Ajuntament en sessió del dia 30 d'abril de 2002. Després del pertinent període d'exposició pública, en el qual no es van presentar al·legacions, es va aprovar provisionalment amb data 18 de juny de 2002. L'expedient complet té entrada en el Registre de la Comissió Territorial d'Urbanisme de València amb data 27 de juny de 2002.
  
Segon
  
El projecte consta de memòria justificativa, normes urbanístiques i plans d'informació i d'ordenació.
  
Tercer
  
L'objecte de la modificació és canviar la qualificació d'una parcel·la de sòl urbà que en l'actualitat es denomina GIS-3 Infraestructures bàsiques i de servicis, depuració d'aigües residuals, perquè passe a integrar-se en la categoria SP-7 Aparcaments, i es manté, en qualsevol cas, la característica de sòl dotacional públic.
  
Junt amb l'anterior s'introduïx una modificació de l'article 6.57.4 de les Normes Urbanístiques, que consistix a addicionar un paràgraf amb l'objecte de regular les cobertes dels aparcaments públics. En concret es proposa addicionar el següent:
  
«5. En el cas d'edificis exempts destinats a ús d'aparcament (categoria SP-7) la coberta es podrà destinar a espai lliure públic, del qual es podrà destinar com a màxim un 10% de la seua superfície a ús terciari recreatiu compatible amb el caràcter d'espai lliure públic, la construcció del qual haurà de ser simultània a la de l'aparcament, i l'explotació de la qual estarà vinculada a la d'aquell?.
  
La parcel·la en qüestió està ubicada en l'àmbit territorial denominat Nucli del Far.
  
La modificació es justifica en el fet que actualment la mencionada depuradora ja no s'usa perquè s'han construït i han entrat en funcionament el col·lector general i l'estació depuradora del marge dret del riu Xúquer. L'ús que es proposa (aparcaments) es justifica per la falta del dit servici en la zona en qüestió.
  
Quart
  
Durant la tramitació de l'expedient s'ha sol·licitat informe dels organismes següents: Direcció General Obres Públiques (Divisió de Recursos Hidràulics) de la Conselleria d'Obres Públiques, Urbanisme i Transports. Fins a la data no consta l'emissió del mencionat informe.
  
Cinqué
  
Cullera té el Pla General aprovat definitivament per Resolució del conseller d'Obres Públiques, Urbanisme i Transports de 19 de maig de 1995, que ha sigut objecte de diverses modificacions puntuals i planejament de desenrotllament.
  
Sisé
  
La Comissió Informativa de la Comissió Territorial d'Urbanisme de València, en sessió de 26 de setembre de 2002, va emetre informe relatiu al projecte que ens ocupa, i així es complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 2 d'octubre de 2002, acorda aprovar definitivament la modificació núm. 39 del Pla General d'Ordenació Urbana de Cullera.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 2 d'octubre de 2002.- El secretari de la Comissió Territorial d'Urbanisme: José Manuel Palau Navarro.